A glikációs index lehetséges magyarázata a hemoglobinglikáció biokinetikus modellje alapján
Authors: Rácz Olivér , Barkai László , Eigner György , Kovács Levente , Bicsák Melinda , Muriová Katalin , Dombrovsky Péter 
Published: October 2021

Összefoglaló.
Bevezetés: A HbA1c integrált retrospektív mutatója
az elmúlt időszak vércukrának, rendszeres vizsgálata a cukorbetegek
anyagcserekontrolljának megítélésében elengedhetetlen. Helyes értékelése azonban
nem egyszerű, mert a HbA1c és a vércukor közötti összefüggés nem
lineáris. A mérést közvetlenül megelőző hyperglykaemiás epizódok hatása a
HbA1c szintjére nagyobb, mint azoké, amelyek régebben történtek.
A jelenségre a glikáció biokinetikus modellje ad magyarázatot.
Célkitűzés: A mért és a biokinetikus modell alapján
számított HbA1c közötti egyezés, illetve diszkordancia vizsgálata.
Módszer: A vizsgálatokat 157, 1-es és 2-es típusú
cukorbeteg 1793, laboratóriumban mért éhomi vércukor- és 511
HbA1c-adatából végeztük. A különbséget a glikációs index segítségével
számítottuk, amely a mért és a számított HbA1c-érték aránya.
Eredmények: Egyezést mindössze a vizsgált betegek kevesebb
mint egyötödödében találtunk, 60%-ban az index értéke alacsony (<0,95) és
21%-ban magas (>1,05) volt. Az adatok részletes analízise szerint jó
anyagcserekontroll esetében gyakoribb a vártnál magasabb, mért
HbA1c-érték, mint a biokinetikus egyenlet által számítotté, és
rosszabb kontroll (magasabb átlagos vércukor) esetében ez fordítva van. Egyezés
esetén a regressziós egyenlet együtthatói gyakorlatilag azonosak a modell
alapján számított értékekkel. Következtetés: Vizsgálataink
felvetik azt a lehetőséget, hogy a biokinetikus modell magyarázatot adhat a
vércukor és a HbA1c közötti diszkordanciára. Orv Hetil. 2021;
162(41): 1652–1657.
Summary.
Introduction: HbA1c is an integrated retrospective
marker of previous blood glucose concentrations and its regular measurement is
indispensable in the assessment of glycaemic compensation of diabetic patients.
However, its proper interpretation is not simple becasuse the relationship
between HbA1c and average glycemia is not a linear one. Hyperglycemic
episodes occuring immediately before the measurement have greater impact on the
HbA1c level as compared with those taking place earlier.
Objective: Assessment of concordance and discordance
between measured and according to the biokinetic model calculated values of
HbA1c. Method: The calculations were made from
averages of 1793 fasting blood glucose and 511 HbA1c of 157, type 1
and 2 diabetic patients. The glycation index is the quotient between measured
and calculated HbA1c. Results: Agreement was found
in less than one fifth of the 157 patients; in 60% the value of glycation was
low (<0.95) and in 21% high (>1.05). Analysis of the glycation index
according to the level of glycemic compensation revealed that in patients with
good compensation, the measured HbA1c value was more often higher
than the expected and in patients with unsatisfactory compensation the opposite
was true. Conclusion: These results raise the possibility that
the discordance between average glycemia and measured HbA1c can be
explained by the biokinetic model. Orv Hetil. 2021; 162(41): 1652–1657.